Video Decizie definitivă în "duelul eclerurilor". Cine a câştigat procesul dintre Jamila şi Laura Laurenţiu
Eclerul i-a lăsat cu siguranţă un gust amar Jamilei, care are acum de plătit şi daune rivalei sale în bucătărie. Conflictul a început în 2019 de la o reţetă de "Ecler la tavă" . Vorbim despre un videoclip postat de Jamila, în care ar fi prezentat aceeaşi reţetă publicată de Laura cu mult timp în urmă.
La acea vreme, clipul a fost şters în urma raportării, însă Jamila a reuşit să demonstreze că nu a încălcat drepturile de autor. Mai mult decât atât, aceasta ceruse şi daune morale în valoare de 1.000 de euro pe motiv că s-a simţit jignită.
În cele din urmă, instanţa a fost cea care a pus stop conflictului şi a obligat-o pe aceasta să îi achite competitoarei sale cheltuieli de judecată de mii de lei. Laura Laurenţiu ar fi suferit anul trecut şi un infarct, pe fondul supărării din timpul procesului.